અમેરિકાએ ચીનથી આયાત થનારી એ પ્રોડક્ટનું લિસ્ટ જાહેર કર્યું છે કે જેના પર 25 ટકાના દરથી વધારે ટેરિફ લગાવવાનો પ્રસ્તાવ કરવામાં આવ્યો છે. 24 કલાકની અંદર ચીને પોતાનું લિસ્ટ જાહેર કરી દીધું છે. અમેરિકાના વેપાર પ્રતિનિધિએ કહ્યું કે પ્રોડક્ટ્સનું આ લિસ્ટ અલગ-અલગ એજન્સીઓ વચ્ચે આર્થિક વિશ્લેષણ બાદ તૈયાર કરવામાં આવ્યું છે. આમાં ચીનની એવી પ્રોડક્ટ્સને સમાવિષ્ટ કરવામાં આવી છે, જેને ચીનની ઔદ્યોગિક યોજનાથી ફાયદો મળી રહ્યો છે. આની અમેરિકી ઈકોનોમી પર ઓછામાં ઓછી અસર પડશે.